నా మనసులో కోహ్లీకి ప్రత్యేక స్థానం
బయోగ్రఫీ ఆవిష్కరణలో క్లార్క్‌
కోల్‌కతా: టీమిండియా కెప్టెన్‌ కోహ్లీపై ఆస్ట్రేలియా మాజీ కెప్టెన్‌ మైకేల్‌ క్లార్క్‌ మరోసారి ప్రశంసలు కురిపించాడు.కొంత మంది ఆసీస్‌ మాజీ క్రికెటర్లు కోహ్లీపై బురదజల్లే ప్రయత్నం చేస్తున్నప్పటికి క్లార్క్‌ మాత్రం అతనికి మద్దతుగా నిలుస్తూ వస్తున్నాడు.క్లార్క్‌ బయోగ్రఫీ మై స్టోరీ పుస్తక ఆవిష్క రణ కార్యక్రమం కోల్‌కతాలో జరిగింది.ఈ సందర్భంగా క్లార్క్‌ మా ట్లాడుతూ మైదానంలో బంతి తాకడంతో ప్రాణాలు కోల్పోయిన ఆస్ట్రేలియా బ్యాట్స్‌మెన్‌ పిలప్‌ హ్యూస్‌ అంత్య క్రియలకు అప్పటి టీమిండియా డైరెక్టర్‌ రవిశాస్త్రి,కోచ్‌ డంకెన్‌ ప్లెచర్‌,కోహ్లీ హాజరైన విషయాన్ని గుర్తు చేశాడు.కోహ్లీలోని పద్దతి తనను ఎంతగానో ఆకట్టుకుందని కొనియాడాడ.నాటి పరిస్థితులను అర్థం చేసుకుని మరికొంత మంది భారత క్రికెటర్లు అంత్య క్రియలకు హాజరవడంతో అతనిపై మరింత గౌరవం పెరిగిందన్నాడు.క్రికెట్‌కు సంబంధించి లేదని అయినప్పటికి మ్యాచ్‌ను వాయిదా వేశారు. ఆ క్షణాలను తాను ఎప్పుడూ గుర్తుం చుకుంటానని క్లార్క్‌ పేర్కొన్నాడు. అందుకే కోహ్లీకి తన మనసులో ఎప్పుడూ ప్రత్యేక స్థానం ఉంటుందని తెలిపాడు.నాలుగు టెస్టు మ్యాచ్‌ల సిరీస్‌లో పాల్గొనేందుకు 2014లో భారత జట్టు ఆస్ట్రేలియా పర్యటనకు వెళ్లింది.హ్యూస్‌ మరణంతో డిసెంబర్‌ 4న ఆడిలైడ్‌లో జరగాల్సిన మ్యాచ్‌ను 9కి వాయిదా వేశారు.